नारदस्मृतिः/व्यवहारपदानि/संभूयसमुत्थानम्
<table>		
		
<td><p>		
	वणिक्प्रभृतयो यत्र कर्म संभूय कुर्वते   ।तत्संभूयसमुत्थानं व्यवहारपदं स्मृतम्  । । ३.०१  । ।	</p>
<td><p>		
	फलहेतोरुपायेन कर्म संभूय कुर्वताम्  ।आधारभूतः प्रक्षेपस्तेनोत्तिष्ठेयुरंशतः   । । ३.०२  । ।	</p>
<td><p>		
	समोऽतिरिक्तो हीनो वा यत्रांशो यस्य यादृशः   ।क्षयव्ययौ तथा वृद्धिस्तस्य तत्र तथाविधाः   । । ३.०३  । ।	</p>
<td><p>		
	भाण्डपिण्डव्ययोद्धार भारसारान्ववेक्षणम्  ।कुर्युस्तेऽव्यभिचारेण समये स्वे व्यवस्थिताः   । । ३.०४  । ।	</p>
<td><p>		
	प्रमादान्नाशितं दाप्यः प्रतिषिद्धकृतं च यत् ।असंदिष्टश्च यत्कुर्यात्सर्वैः संभूयकारिभिः   । । ३.०५  । ।	</p>
<td><p>		
	दैवतस्करराजोत्थे व्यसने समुपस्थिते   ।यस्तत्स्वशक्त्या संरक्षेत्तस्यांशो दशमः स्मृतः   । । ३.०६  । ।	</p>
<td><p>		
	एकस्य चेत्स्याद्व्यसनं दायादोऽस्य तदाप्नुयात् ।अन्यो वासति दायादे शक्ताश्चेत्सर्व एव वा   । । ३.०७  । ।	</p>
<td><p>		
	ऋत्विजां व्यसनेऽप्येवं अन्यस्तत्कर्म निस्तरेत् ।लभेत दक्षिणाभागं स तस्मात्संप्रकल्पितम्  । । ३.०८  । ।	</p>
<td><p>		
	ऋत्विग्याज्यं अदुष्टं यस्त्यजेदनपकारिणम्  ।अदुष्टं व र्त्विजं याज्यो विनेयौ तावुभावपि   । । ३.०९  । ।	</p>
<td><p>		
	ऋत्विक्तु त्रिविधो दृष्टः पूर्वजुष्टः स्वयंकृतः   ।यदृच्छया च यः कुर्यादार्त्विज्यं प्रीतिपूर्वकम्  । । ३.१०  । ।	</p>
<td><p>		
	क्रमागतेष्वेष धर्मो वृतेष्वृत्विक्षु च स्वयम्  ।यादृच्छिके तु संयाज्ये तत्त्यागे नास्ति किल्बिषम्  । । ३.११  । ।	</p>
<td><p>		
	शुल्कस्थानं वणिक्प्राप्तः शुल्कं दद्याद्यथोपगम्  ।न तद्व्यतिहरेद्राज्ञां बलिरेष प्रकल्पितः   । । ३.१२  । ।	</p>
<td><p>		
	शुल्कस्थानं परिहरन्न काले क्रयविक्रयी   ।मिथ्योक्त्वा च परीमाणं दाप्योऽष्टगुणं अत्ययम्  । । ३.१३  । ।	</p>
<td><p>		
	कश्चिच्चेत्संचरन्देशात्प्रेयादभ्यागतो वणिक्  ।राजास्य भाण्डं तद्रक्षेत्यावद्दायाददर्शनम्  । । ३.१४  । ।	</p>
<td><p>		
	दायादेऽसति बन्धुभ्यो ज्ञातिभ्यो वा तदर्पयेत् ।तदभावे सुगुप्तं तद्धारयेद्दशतीः समाः   । । ३.१५  । ।	</p>
<td><p>		
	अस्वामिकं अदायादं दशवर्षस्थितं ततः   ।राजा तदात्मसात्कुर्यादेवं धर्मो न हीयते   । । ३.१६  । ।	</p>